Babelscape/SREDFM huggingface dataset:
Paradise City

To Paradise City είναι ένα τραγούδι του αμερικανικού Rock συγκροτήματος Guns N' Roses, το οποίο συμπεριλήφθηκε στον ντεμπούτο δίσκο τους "Appetite for Destruction", το 1987. Τον επόμενο χρόνο κυκλοφόρησε και ως single, το οποίο στα αμερικανικά "Billboard Hot 100" έφτασε το νούμερο 5, ενώ στα βρετανικά chart στο νούμερο 6. Οι στίχοι του τραγουδιού επικεντρώνονται στη φτωχική ζωή των μελών του σχήματος και ότι ονειρεύονται κάτι καλύτερο.

Το κομμάτι αυτό θεωρείται ως ένα από τα γνωστότερα τραγούδια του σχήματος, ενώ έχει συλλέξει κι αρκετές διακρίσεις. Το περιοδικό "Rolling Stone", το κατέταξε 453ο στη λίστα του με τα "500 Σπουδαιότερα Τραγούδια όλων των εποχών". Ενώ ο τηλεοπτικός σταθμός "VH1", το συμπεριέλαβε ανάμεσα στα "40 Σπουδαιότερα Metal Τραγούδια", κατατάσσοντας το 21ο. Σε ψηφοφορία που έγινε στην ελληνική έκδοση του "Metal Hammer", το τραγούδι συμπεριλήφθηκε μεταξύ των "200 Σπουδαιότερων Τραγουδιών όλων των εποχών", καταλαμβάνοντας την 32h θέση.
Θεηκολεών

Ο Θεηκολεών ήταν κτίσμα στο χώρο της αρχαίας Ολυμπίας, δυτικά της Άλτεως και αποτελούσε την έδρα των θεηκόλων, των ιερέων της Ολυμπίας. Ήταν επιπλέον κατάλυμα όλου του προσωπικού που υπηρετούσε μόνιμα στο ιερό, όπως ήταν οι σπονδοφόροι, οι μάντεις, οι εξηγητές, οι αυλητές και ο ξυλέας (ο προμηθευτής των ξύλων που χρησιμοποιούσαν στις θυσίες).
Ρεσκούλουμ

μικρογραφία|Το κάστρο
Το Ρεσκούλουμ ("λατινικά: Reskulum") είναι ρωμαϊκός οικισμός και κάστρο όπου ερείπια τους διασώζονται σήμερα στην Ρουμανία. Τα ερείπια του φρουρίου είναι ορατά και σήμερα στο χωριό Μπολόγκα του Κλούζ, στη θέση που ονομάζεται Γκραντίστε, αν και το μεγαλύτερο μέρος της περιοχής χρησιμοποιήθηκε ως γεωργική έκταση. Κοντά σε αυτό βρίσκονται τα ερείπια των ρωμαϊκών λουτρών.
Fuji T-1

Το Fuji T-1 είναι το πρώτο ιαπωνικό αεριωθούμενο εκπαιδευτικό αεροσκάφος. Πραγματοποίησε την παρθενική του πτήση το 1958.
Welcome to the Jungle

To Welcome to the Jungle είναι ένα τραγούδι του αμερικανικού Hard Rock συγκροτήματος Guns N' Roses, το οποίο συμπεριλήφθηκε στον ντεμπούτο δίσκο τους "Appetite for Destruction", το 1987. Ωστόσο, κυκλοφόρησε και ως single και ήταν το δεύτερο του δίσκου. Κατόπιν (το 1988) επανακυκλοφόρησε και κατάφερε να φτάσει στο νούμερο 7 των αμερικανικών "Billboard Hot 100" και στο νούμερο 24 στα βρετανικά chart. Για την προώθηση του τραγουδιού κυκλοφόρησε και video clip, το οποίο αρχικά το MTV δεν το ήθελε, όμως στη συνέχεια παιζόταν συνεχώς.

Η μουσική χρεώνεται και στα πέντε μέλη του συγκροτήματος, ενώ οι στίχοι γράφτηκαν από τον Axl Rose. Ο στιχουργός, μόλις είχε έρθει στην Λος Άντζελες από την Ιντιάνα και, ουσιαστικά, περιγράφει το πώς του φαίνεται η μεγάλη πόλη: ζούγκλα. Προς το τέλος του τραγουδιού ακούγεται η εξής φράση: "You know where you are? You're in the jungle baby, you're gonna die", η οποία φημολογείται ότι ο τότε νεαρός Axl την είχε ακούσει από έναν άστεγο, όταν έφτασε στο Λος Άντζελες.

Αυτό το κομμάτι θεωρείται ένα από τα δημοφιλέστερα του σχήματος με πολλές διακρίσεις από διάφορα μέσα. Συγκεκριμένα ο τηλεοπτικός σταθμός "VH1", το συμπεριέλαβε στη λίστα του με τα "Σπουδαιότερα Hard Rock Τραγούδια", κατατάσσοντας το πρώτο. Το περιοδικό "Rolling Stone", στη λίστα του με τα 500 Σπουδαιότερα Τραγούδια όλων των εποχών, το κατέταξε 467ο. Η ελληνική έκδοση του Metal Hammer, σε μία ψηφοφορία, για τα "200 Σπουδαιότερα Τραγούδια όλων των εποχών", το κατέταξε 51ο. Ενώ ο Μάρτιν Ποπόφ, στο βιβλίο του "The Top 500 Heavy Metal Songs of All Time", το κατέταξε 19ο.
Άσμα Ασμάτων

Απεικόνιση για το εισαγωγικό εδάφιο του Άσματος Ασμάτων στον περγαμηνό κώδικα Rotschild Mahzor, ο οποίος προέρχεται από τη [[Φλωρεντία]], χρονολογείται το 1492 και φυλάσσεται στο Μουσείο τής Διασποράς στο [[Τελ Αβίβ]].

Το Άσμα Ασμάτων (= «τραγούδι των τραγουδιών», εβρ. "Shir HaShirim") είναι ένα από τα 49 βιβλία του κανόνα της Παλαιάς Διαθήκης.

Σύμφωνα με την ιουδαϊκή κατάταξη των βιβλικών έργων, το "Άσμα Ασμάτων" ανήκει στην τρίτη ομάδα των βιβλίων της Εβραϊκής Βίβλου, τα «Αγιόγραφα», ενώ σύμφωνα με τη χριστιανική, στη δεύτερη ομάδα, στα «Ποιητικά-διδακτικά» βιβλία της Παλαιάς Διαθήκης.
Μαύρος Πητ

Ο Μαύρος Πητ είναι χαρακτήρας της Ντίσνεϋ. Δημιουργήθηκε στις 15 Φεβρουαρίου 1925 από τον Γουώλτ Ντίσνεϋ και τον συνεργάτη αυτού Εμπ Αϊγουερκς. Κατά καιρούς ονομαζόταν και Πέδρο ο Ξυλοπόδαρος, Τομ ο Τρομερός και άλλα. Το όνομα του Πητ που επικράτησε τελικά είναι Πέρσυ Π. Πέρσιβαλ. Στα αγγλικά τη γλώσσα των Ηνωμένων Πολιτειών από όπου προέρχεται, λέγεται Pet-Leg-Pete, Boutleg Pete -που σημαίνουν πειρατής- Pistol Pete, Black Pete, Al Muldoon, Julius, Captain Black, Captain Blackheart και διάφορα άλλα. Aρχικά ήταν μια ανθρωπόμορφη αρκούδα αλλά μετά με την προσθήκη του χαρακτήρα του Μίκυ Μάους χαρακτηρίστηκε ως γάτος.
Ρον Κλαρκ

Ο Ρον Κλαρκ ("Ronald William "Ron" Clarke", 21 Φεβρουαρίου 1937 - 17 Ιουνίου 2015) ήταν Αυστραλός αθλητής, συγγραφέας και δήμαρχος της Χρυσής Ακτής από το 2004 έως το 2012.

Ήταν ένας από τους μεγαλύτερους αθλητές όλων των εποχών στις αποστάσεις. Στην ηλικία των 19 ετών επελέγη για να ανάψει τον βωμό στους Ολυμπιακούς Αγώνες της Μελβούρνης. Στις 18 Δεκεμβρίου του 1962 κατέρριψε το ρεκόρ των 10.000 μ. στη Μελβούρνη με 28:15.6 το οποίο κατέρριψε και πάλι στις 14 Ιουλίου του 1965 με 27:39.4 στο Όσλο. Στις 4 Ιουνίου του 1965 κατέρριψε το δικό του παγκόσμιο ρεκόρ στα 5.000 μ. με 13.25. Στις 5 Ιουλίου του 1966, κατέρριψε στη Στοκχόλμη ξανά το παγκόσμιο ρεκόρ στα 5.000 μ. με επίδοση 13:16.6. Την ίδια χρονιά, επισκέφθηκε την πρωτεύουσα της Τσεχοσλοβακίας, Πράγα, για να επισκεφθεί το πρότυπό του, τον Εμίλ Ζάτοπεκ.

Συνολικά, τη δεκαετία του 1960 ο Ρον Κλαρκ σημείωσε 17 παγκόσμια ρεκόρ σε αποστάσεις από τα 3.000 έως τα 20.000 μ. ενώ κέρδισε τις 202 από τις 313 κούρσες στις οποίες έλαβε μέρος. Δεν κατάφερε όμως να διακριθεί σε μεγάλες διοργανώσεις καθώς δεν κατέκτησε χρυσό oλυμπιακό μετάλλιο. Το 1964 ήταν 3ος στα 10.000 μ. (28.25.8) και 9ος στα 5.000 μ. (13.58.2), ενώ στο Μεξικό το 1968 δεν άντεξε το υψόμετρο, αλλά και τις επιθέσεις των Αφρικανών αντιπάλων του. Ωστόσο, ο Εμίλ Ζάτοπεκ που τον θαύμαζε πολύ, του χάρισε ένα από τα δικά του επειδή ο Κλαρκ, αν και καλός αθλητής, δεν είχε καταφέρει ποτέ να ανέβει στο ψηλότερο σκαλί του βάθρου. "Στο δίνω όχι εξαιτίας της φιλίας μας, αλλά γιατί το αξίζεις". Αυτό το σημείωμα βρήκε ο Ρον Κλαρκ στη βαλίτσα του μαζί με ένα χρυσό ολυμπιακό μετάλλιο από τους Ολυμπιακούς Αγώνες στο Ελσίνκι το 1952. Ο Κλαρκ αποκάλυψε την ιστορία μετά το θάνατο του φίλου του.

Το 2004, ο Ρον Κλαρκ έγινε δήμαρχος Χρυσής Ακτής, θέση που διατήρησε μέχρι το 2012. Έφυγε από τη ζωή στις 17 Ιουνίου του 2015, σε ηλικία 78 ετών.
Νότια Ρωσική Κυβέρνηση

200px|μικρογραφία|δεξιά|Θυρεός
Η Νότια Ρωσική Κυβέρνηση (Ρωσικά: Южнорусское Правительство) ήταν μία κυβέρνηση του Ρωσικού Λευκού κινήματος που εγκαθιδρύθηκε από τον Διοικητή των Ενόπλων Δυνάμεων Νότιας Ρωσίας, Άντον Ντενίκιν στο Νοβοροσίσκ του Κουμπάν, τον Μάρτιο του 1920 κατά την διάρκεια του Ρωσικού Εμφυλίου Πολέμου.
200px|μικρογραφία|αριστερά|Σημαία
Στις 27 Μαρτίου 1920, ο Ντενίκιν αναγκάστηκε να εκκενώσει το Νοβοροσίσκ για την Κριμαία, την οποία οι Λευκοί έλεγχαν από τον Ιούνιο του 1919. Ωστόσο, η πρόχειρη υποχώρηση δυσφήμισε τον Ντενίκιν ο οποίος παραιτήθηκε. Τον διαδέχτηκε ο Στρατηγός Πιότρ Βράγγελ, ο οποίος εξελέγη νέος Αρχιστράτηγος του Λευκού Στρατού από στρατιωτικό συμβούλιο. Η Νότια Ρωσική Κυβέρνηση διαλύθηκε στις 30 Μαρτίου στην Θεοδοσία. Ο Βράγγελ εγκατέστησε την νέα Κυβέρνηση της Νότιας Ρωσίας στην Σεβαστούπολη τον Απρίλιο.
μικρογραφία|αριστερά|Με πράσινο χρώμα η θέση της Νότιας Ρωσίας
Αυτή η απόπειρα εγκαθίδρυσης πολιτικής κυβέρνησης από τις Λευκές αρχές ήταν μια αναγνώριση ότι η προηγούμενη αμελής πολιτική διακυβέρνηση από την Γενική Διοίκηση Ενόπλων Δυνάμεων Νότιας Ρωσίας είχε κοστίσει στους Λευκούς σε πολιτική υποστήριξη.
Γενική Διοίκηση Ενόπλων Δυνάμεων Νότιας Ρωσίας

μικρογραφία|δεξιά|Θυρεός
Η Γενική Διοίκηση Ενόπλων Δυνάμεων Νότιας Ρωσίας (Ρωσικά: Особое совещание при Главкоме ВСЮР Osoboe soveščanie pri Glavkome VSJuR) ήταν ένα διοικητικό όργανο στην νότια Ρωσία το 1918 και το 1919, που εκτελούσε κυβερνητικές λειτουργίες στην περιοχή που ελεγχόταν από τα στρατεύματα του Ρωσικού Λευκού Κινήματος, του Εθελοντικού Στρατού και των Ενόπλων Δυνάμεων Νότιας Ρωσίας.
μικρογραφία|αριστερά|Σημαία
Ο προκάτοχος της Γενικής Διοίκησης ήταν το Πολιτικό Συμβούλιο, που ιδρύθηκε τον Δεκέμβριο του 1917. Το 1918, λόγω της αυξανόμενης εδαφικής επικράτειας που περιήλθε υπό τον έλεγχο του Εθελοντικού Στρατού, το ζήτημα της πολιτικής διοίκησης έγινε λογικό επόμενο. Η Γενική Διοίκηση δημιουργήθηκε στις 31 Αυγούστου 1918, υπό τον στρατηγό Μιχαήλ Αλεξέγιεφ. Οι λειτουργίες της Γενικής Διοίκησης διευκρινίστηκαν στις 3 Οκτωβρίου 1918. Ο επικεφαλής του Εθελοντικού Στρατού θα ήταν ο πρόεδρος της Γενικής Διοίκησης, η οποία θα λειτουργούσε σαν συμβουλευτικό όργανο στον επικεφαλής. Στις 8 Οκτωβρίου 1918, μετά τον θάνατο του Στρατηγού Αλεξέγιεφ, ο ρόλος του Ανωτάτου Αρχηγού δόθηκε στον Στρατηγό Άντον Ντενίκιν. Πρόεδροι της διοίκησης ήταν ο Άμπραμ Ντραγκομίροφ (Οκτώβριος 1918-Σεπτέμβριος 1919) και Αλεξάντερ Λουκόμσκι (Σεπτέμβριος-Δεκέμβριος 1919). Η Γενική Διοίκηση καταργήθηκε στις 30 Δεκεμβρίου 1919 από τον Ντενίκιν και αντικαταστάθηκε με την Κυβέρνηση του Αρχιστρατήγου των Ενόπλων Δυνάμεων της Νότιας Ρωσίας (Правительством при Главнокомандующем ВСЮР; Pravitel'stvom pri Glavnokoandujuščem VSJuR) και, τον Μάρτιο του 1920, την Νότια Ρωσική Κυβέρνηση.

Κατηγορία:Ιστορικές περιοχές της Ρωσίας
Ένοπλες Δυνάμεις Νότιας Ρωσίας

Οι Ένοπλες Δυνάμεις Νότιας Ρωσίας (ΕΔΝΡ, ρωσικά: Вооружённые силы Юга России) που σχηματίστηκαν στις 8 Ιανουαρίου 1919, ενσωμάτωσαν πολλούς από τους μικρότερους σχηματισμούς του Λευκού Στρατού στη Νότια Ρωσία (που ονομάζεται “Λευκός Νότος” στην Σοβιετική ιστοριογραφία), περιλαμβανομένου του Εθελοντικού Στρατού (ο οποίος μετονομάστηκε σε Καυκάσιο Εθελοντικό Στρατό). Πέρα από αυτό οι ΕΔΝΡ περιλάμβαναν τον Στρατό του Ντον, τον Στρατό Κριμαίας-Αζοφικής, τις δυνάμεις του Βόρειου Καυκάσου και τον Στρατό του Τουρκεστάν.

Τον Ιανουάριο αριθμούσε 51.000 Πεζικό, 34.000 Ιππικό, 204 πυροβόλα Ελαφρού Πεδινού Πυροβολικού, 682 πολυβόλα και 6 θωρακισμένα τρένα. Μέχρι τον Ιούλιο 1919 είχε αυξηθεί σε 104.000 Πεζικό, 56.000 Ιππικό, 600 πυροβόλα Ελαφρού Πεδινού Πυροβολικού, 1.500 πολυβόλα, 19 αεροσκάφη, 34 θωρακισμένα τρένα, 1 Καταδρομικό, 5 Αντιτορπιλικά, 4 Υποβρύχια και 20 Κανονιοφόρους. Μέχρι τον Οκτώβριο, μετά από βαριές απώλειες και την μεταφορά μονάδων σε άλλους στρατούς, η δύναμη των στρατευμάτων μειώθηκε δραστικά.

Τον Απρίλιο του 1920 ο Άντον Ντενίκιν, αρχιστράτηγος των ΕΔΝΡ, μεταβίβασε όλη την εξουσία στον Πιότρ Βράγγελ, ο οποίος ανέλαβε την διοίκηση του λεγόμενου “Ρωσικού Στρατού”, ο οποίος περιλάμβανε όλες τις μονάδες που απέμεναν από την ΕΔΝΡ μετά την ήττα της.
Λι Έβανς

Ο Λι Έβανς ("Lee Edward Evans", 25 Φεβρουαρίου 1947 -19 Μαΐου 2021) είναι Αμερικανός πρώην αθλητής του στίβου, νικητής δύο χρυσών μεταλλίων στους Ολυμπιακούς Αγώνες του 1968.

Γεννήθηκε στις 25 Φεβρουαρίου του 1947 στη Μαντέρα της Καλιφόρνια. Στις 24 Ιουλίου του 1966, μαζί με τους Ρόμπερτ Φρέι, Τόμι Σμιθ και Θέρον Λιούις, κατέρριψαν στο Λος Άντζελες το παγκόσμιο ρεκόρ στα 4x400 μέτρα σκυταλοδρομία κι έγινε η πρώτη ομάδα που κατέβηκε τα 3 λεπτά (2.59.6).

Στις 18 Οκτωβρίου του 1968, στην Πόλη του Μεξικού, κατέρριψε το παγκόσμιο ρεκόρ στα 400 μ. με χρόνο 43.86. Επίσης ήταν μέλος της αμερικανικής ομάδας, μαζί με τους Βίνσεντ Μάθιους, Ρον Φρίμαν και Λάρι Τζέιμς, που κατέρριψε και πάλι το παγκόσμιο ρεκόρ στα 4x400 μέτρα σκυταλοδρομία. Ο Λι Έβανς είχε ενεργό συμμετοχή στο Ολυμπιακό Σχέδιο για τα Ανθρώπινα Δικαιώματα.
Πάμπλο Αγουέρο

Ο Πάμπλο Αγουέρο (1977) είναι Αργεντινός σκηνοθέτης, σεναριογράφος και παραγωγός.
Τζον Πένελ

Ο Τζον Πένελ ("John Thomas Pennel", 25 Ιουλίου 1940 - 26 Σεπτεμβρίου 1993) ήταν Αμερικανός επικοντιστής και τέσσερις φορές κάτοχος παγκοσμίου ρεκόρ.

Γεννήθηκε στο Μέμφις (Τενεσσί) στις 25 Ιουλίου του 1940. Στις 24 Αυγούστου του 1963 κατέρριψε το παγκόσμιο ρεκόρ στο άλμα επί κοντώ πηδώντας 5.20 μ. Στις 23 Ιουλίου του 1966, στο Λος Άντζελες, ανέβασε το ρεκόρ στα 5.34 μ. και στις 21 Ιουνίου του 1968, στο Σακραμέντο (Καλιφόρνια), έκανε παγκόσμιο ρεκόρ με 5.44 μ.

Πέθανε στις 26 Σεπτεμβρίου του 1993, σε ηλικία 53 ετών, στη Σάντα Μόνικα (Καλιφόρνια).
Σάμαλι

thumb|right|250px|Ρεβανί
Το Σάμαλι είναι γλύκισμα που παρασκευάζεται από σιμιγδάλι και γιαούρτι και αφού ψηθεί στο φούρνο, περιχύνεται με σιρόπι. Το σάμαλι έχει ιδιαίτερη φήμη σε όλη την Ελλάδα. Το σάμαλι είναι σαν το ραβανί μόνο που περιέχει και μαστίχα και συνήθως λιγότερα ή καθόλου αυγά . Σε κάποιες παραλλαγές, στα υλικά προστίθεται και τριμμένη καρύδα και σε κάποιες άλλες μπορεί να συνδυαστεί με παγωτό καϊμάκι.

Κόβεται σε σχήμα ρόμβου κ τοποθετείται αμύγδαλο στο κέντρο της επάνω επιφάνειας.

Κατηγορία:Γλυκά
Κατηγορία:Τρόφιμα μαγειρεμένα στο φούρνο
Κατηγορία:Ελληνική κουζίνα
Κατηγορία:Τουρκική κουζίνα
Κωνσταντίνος Λαμπριανίδης

Ο Κωνσταντίνος Λαμπριανίδης του Παντελή (Τραπεζούντα, 1896 - 31 Μαρτίου 1971) ήταν Έλληνας γιατρός και πολιτικός ποντιακής καταγωγής. Υπηρέτησε ως βουλευτής Δράμας.
Σουαζέλ

Η Σουαζέλ (γαλλικά: "Choisel") είναι μια κοινότητα στο διαμέρισμα Ιβελίν στην περιφέρεια Ιλ-ντε-Φρανς στη βόρειο-κεντρική Γαλλία.

Αυτή η μικρή αγροτική πόλη βρίσκεται στην περίμετρο του Περιφερειακού Φυσικού Πάρκου της κοιλάδας Σεβρέζ και φιλοξεεί το Κάστρο Μπρετέιγ.
Σκουντερία Τόρο Ρόσο

Η Σκουντερία Τόρο Ρόσο (ιταλικά: "Scuderia Toro Rosso", STR), η οποία είναι ευρύτερα γνωστή ως Τόρο Ρόσο, ήταν ιταλική ομάδα της Φόρμουλα 1 και μία από τις δύο ομάδες, μαζί με την Red Bull Racing, που ανήκουν στην αυστριακή εταιρεία αναψυκτικών Red Bull.
Infernal Overkill

Infernal Overkill είναι ο τίτλος του πρώτου στούντιο άλμπουμ του γερμανικού thrash metal συγκροτήματος Destruction, το οποίο κυκλοφόρησε τον Μάιο του 1985 μέσω της δισκογραφικής εταιρείας "Steamhammer/SPV".

Η ηχογράφηση του άλμπουμ πραγματοποιήθηκε στο "Caet Studio" του Βερολίνου με την παραγωγή να αναλαμβάνει το ίδιο το συγκρότημα.

Οι κριτικές για το "Infernal Overkill" υπήρξαν ανάμεικτες, με το "Allmusic" να του δίνει δύο αστέρια με άριστα τα πέντε, αλλά το "Metal Storm" 8,8 / 10 και το "Metal Archives" 83%.
I See Fire

To I See Fire είναι τραγούδι του Άγγλου τραγουδιστή και τραγουδοποιού Εντ Σίραν, ο οποίος το ηχογράφησε, κάνοντας, παράλληλα, και την παραγωγή. Το τραγούδι δημιουργήθηκε για να συμπεριληφθεί στο soundtrack της ταινίας "Χόμπιτ: Η Ερημιά του Νοσφιστή" (2013), στην οποία εμφανίζεται στους τίτλους τέλους της. Ο Πίτερ Τζάκσον είχε ζητήσει ο ίδιος από τον Σίραν να γράψει ένα τραγούδι για την ταινία του, κατόπιν προτροπής της κόρης του. Ο Σίραν είδε την ταινία, έγραψε το κομμάτι και σχεδόν το ηχογράφησε σε μία ημέρα.

Το κομμάτι έγινε διαθέσιμο μέσω download στις 5 Νοεμβρίου 2013, με το video clip να κυκλοφορεί την ίδια ημέρα. Το τραγούδι μπήκε στα βρετανικά chart, φτάνοντας το νούμερο 13, ενώ στη Νέα Ζηλανδία έφτασε το νούμερο 1, θέση την οποία διατήρησε για έξι εβδομάδες. Το τραγούδι υπήρξε και υποψήφια για βραβείο Satellite.
Η Παναγία των Παρισίων ΙΙ

Η Παναγία των Παρισίων ΙΙ (γνωστή και ως Η Παναγία των Παρισίων ΙΙ: Το μυστικό της καμπάνας) (αγγλικά: "The Hunchback of Notre Dame II") είναι μια Αμερικανική ρομαντική, κωμική-δραματική, μιούζικαλ ταινία κινουμένων σχεδίων που κυκλοφόρησε απευθείας σε βίντεο το 2002 με εταιρεία παραγωγής την Walt Disney Animation Japan. Αποτελεί τη συνέχεια της ταινίας κινουμένων ταινιών της Disney που κυκλοφόρησε το 1996, "Η Παναγία των Παρισίων". Σε αντίθεση με αρκετές άλλες ταινίες συνέχειες της Disney, σχεδόν όλοι οι βασικοί ηθοποιοί της πρώτης ταινίας επιστρέφουν, εκτός από τον Τόνι Τζέι (αφού ο χαρακτήρας του, Δικαστής Φρόλο, πεθαίνει στο τέλος της πρώτης ταινίας), την Μαίρη Γουίκς, η οποία χάρισε τη φωνή της στο γκαργκόιλ Λαβέρνα και πέθανε κατά την κυκλοφορία της πρώτης ταινίας (τη φωνή της στη Λαβέρνα χαρίζει η Τζέιν Γουίδερς στη δεύτερη ταινία) και τον Ντέιβιντ Όγκντεν Στιρς, ο οποίος είχε χαρίσει τη φωνή του στον Ιερέα (στη δεύτερη ταινία ανέλαβε ο Τζιμ Κάμινγκς).
Dust in the Wind

To Dust in the Wind είναι ένα τραγούδι του αμερικανικού Progressive Rock συγκροτήματος Kansas, το οποίο συμπεριλήφθηκε στον δίσκο "Point of Know Return", το 1977. Τον επόμενο χρόνο κυκλοφόρησε και ως single. Το τραγούδι το έγραψε ο Κέρι Λίβγκρεν. Οι στίχοι του κομματιού είναι περισσότερο φιλοσοφικοί. 

Το single έφτασε στο νούμερο 6 των αμερικανικών "Billboard Hot 100" και είναι το μόνο του σχήματος που έπιασε την δεκάδα σε αυτά τα chart. Ενώ στα καναδικά "RPM Top 100" έφτασε έως το νούμερο 3. Ωστόσο, έγινε χρυσό και στις δύο χώρες. Γενικότερα, πρόκειται για ένα από τα γνωστότερα τραγούδια του συγκροτήματος, έχοντας χρησιμοποιηθεί σε ταινίες αλλά και σε βιντεοπαιχνίδια.

Τα μάτια κλείνω/
μόνο για μια στιγμή, που αμέσως προσπερνά/
Τα όνειρά μου/
περνούν από μπροστά μου, τι παράξενο!/
Όλα είναι σκόνη/
σκόνη στον άνεμο είναι/
Παλιά γνωστά τραγούδια/
στα πέλαγα τ’ απέραντα σταλάζουμε/
κι αρνούμαστε πως ό, τι και να κάνουμε/
χαλάσματα στο χώμα αραδιάζουμε/
Είμαστε σκόνη,
σκόνη στον άνεμο απλά/
Λοιπόν, μην περιμένεις άλλο τώρα/
Μόνο ο ουρανός κι η γη μένουν παντοτινά/
Ο χρόνος ξεγλιστρά, δεν αγοράζεται/
με ολόκληρου αυτού του κόσμου τα λεφτά/
Όλα είναι σκόνη,
σκόνη στον άνεμο είναι/
Είμαστε σκόνη,
σκόνη στον άνεμο απλά
(Απόδοση στα Ελληνικά με διατήρηση της ρίμας και του μέτρου του πρωτότυπου: Κώστας Χ. Σπίγγος)
Chim Chim Cher-ee

To Chim Chim Cher-ee είναι ένα κομμάτι των Ρόμπερτ Σέρμαν και Ρίτσαρντ Σέρμαν, το οποίο γράφτηκε για την ταινία της Disney, "Μαίρη Πόππινς" (1964). Στην ταινία ερμηνεύεται από τον Ντικ Βαν Ντάικ και την Τζούλι Άντριους. Ακόμα και σήμερα η Disney το χρησιμοποιεί στα θεματικά της πάρκα. Το τραγούδι κέρδισε το Όσκαρ Καλύτερου Πρωτότυπου Τραγουδιού το 1964.
The Beach Boys

Οι The Beach Boys είναι ένα αμερικανικό συγκρότημα, που δημιουργήθηκε στην Καλιφόρνια, το 1961. Η πρώτη σύνθεση του συγκροτήματος αποτελούταν από πέντε άτομα: τα αδέλφια Ουίλσον: Μπράιαν, Ντένις και Καρλ και από τον ξάδελφο αυτών, τον Μάικ Λοβ, αλλά κι από έναν φίλο τους, τον Αλ Τζαρντίν. Το συγκρότημα ήταν κατά βάση Rock, όμως πειραματίζονταν με διάφορα είδη όπως ποπ, ψυχεδελική ροκ και μπαρόκ. Το συγκρότημα γνώρισε τεράστια επιτυχία στις ΗΠΑ, όπου θεωρείται ως ένα από τα πιο δημοφιλή συγκροτήματα εκεί, ίσως και το σπουδαιότερο. Ενώ και οι κριτικές ως επί το πλείστον ήταν όλες θετικές, παγκοσμίως, αναγνωρίζοντάς το ως ένα από τα σπουδαιότερα Rock συγκροτήματα όλων των εποχών.
Πορθμός της Μαλάκκα

Ο Πορθμός της Μαλάκκα είναι μία στενή θαλάσσια έκταση, μήκους 805χμ μεταξύ της Μαλαισιανής χερσονήσου και του νησιού Σουμάτρα της Ινδονησίας. Ονομάστηκε έτσι από το σουλτανάτο της Μαλάκκα το οποίο κυριαρχούσε το αρχιπέλαγο μεταξύ του 1400 και 1511. Ο πορθμός είναι από την αρχαιότητα μέχρι και σήμερα ένα από τα πιο κομβικά σημεία του πλανήτη και η κύρια ακτοπλοϊκή δίοδος ανάμεσα στον Ινδικό και στον Ειρηνικό, συνδέοντας τις οικονομίες της Κίνας, της Νότιας Κορέας και της Ιαπωνίας με την Ινδία και το Πακιστάν. Περίπου 94.000 πλοία πλέουν ετησίως δια του πορθμού, μεταφέροντας περίπου το ένα τέταρτο των παγκόσμιων αγαθών, συμπεριλαμβανομένου του πετρελαίου. Το ελάχιστο βάθος του πορθμού είναι 25 μέτρα. Στην ανατολική είσοδο του πορθμού δεσπόζει η Σιγκαπούρη, ένα αναπτυγμένο νησιωτικό μικροκράτος και ένα από τα μεγαλύτερα οικονομικά κέντρα της Ασίας. Περίπου στο μέσο του πορθμού επίσης είναι χτισμένη η Κουάλα Λουμπούρ, πρωτεύουσα και μεγαλύτερη πόλη της Μαλαισίας.
Η Έκσταση της Αγίας Τερέζας

Η Έκσταση της Αγίας Τερέζας είναι γλυπτό σύμπλεγμα σε λευκό μάρμαρο, τοποθετημένο σε υπερυψωμένο βάθρο της εκκλησίας Σάντα Μαρία ντε λα Βιττόρια στη Ρώμη. Σχεδιάστηκε και εκτελέστηκε από τον Τζαν Λορέντσο Μπερνίνι, εξέχοντα γλύπτη της εποχής του, και θεωρείται ως ένα από τα αριστουργήματα της γλυπτικής της ύστερης εποχής του Ιταλικού Μπαρόκ.
μικρογραφία|200px|Η έκσταση της αγίας Τερέζας
Carry On Wayward Son

To Carry On Wayward Son είναι ένα τραγούδι του αμερικανικού Progressive Rock συγκροτήματος Kansas, το οποίο συμπεριλήφθηκε στον δίσκο "Leftoverture", το 1976. Κυκλοφόρησε και single την ίδια χρόνια, το οποίο έφτασε στα αμερικανικά "Billboard Hot 100" στην 11η θέση. Μία μειωμένη χρονικά εκτέλεση κυκλοφόρησε και στην Αγγλία, μπαίνοντας κι εκεί στα chart, φτάνοντας την 51η θέση, μπαίνοντας έτσι για πρώτη φορά στα βρετανικά chart. Το single, επίσης, έγινε χρυσό στις ΗΠΑ. Ωστόσο, πρόκειται για ένα από τα γνωστότερα κομμάτια του σχήματος, μάλιστα ο τηλεοπτικός σταθμός "VH1", το κατέταξε 91ο, στη λίστα του με τα "100 Σπουδαιότερα Hard Rock Τραγούδια όλων των εποχών". Το κομμάτι χρησιμοποιείται και στη γνωστή αμερικανική σειρά "Supernatural" τόσο εντός τη σεζόν, αλλά περισσότερο πλέον ως το θέμα που ακούγεται στο φινάλε επεισόδιο κάθε σεζόν.
Λαρίσα Λατίνινα

Η Λαρίσα Σεμιόνοβνα Λατίνια (ουκρανικά: Лариса Семенівна Латиніна, ρωσικά: Лари́са Семёновна Латы́нина; γεννήθηκε στις 27 Δεκεμβρίου 1934) είναι πρώην Σοβιετική αθλήτρια της γυμναστικής. Ανάμεσα στο 1956 και το 1964 κέρδισε 14 ατομικά ολυμπιακά μετάλλια και τέσσερα ομαδικά. Το σύνολο των 18 μεταλλίων παρέμεινε ρεκόρ για 48 χρόνια μέχρι που τη ξεπέρασε ο Αμερικανός κολυμβητής Μάικλ Φελπς στις 31 Ιουλίου 2012. Παρόλα αυτά, η Λατίνινα εξακολουθεί να έχει περισσότερα ατομικά μετάλλια. Η Λαρίσα Λατίνινα θεωρείται ότι βοήθησε την καθιέρωση της Σοβιετικής Ένωσης ως κυρίαρχη δύναμη στη γυμναστική.
Η ερωμένη του Γάλλου λοχαγού

Η ταινία Η ερωμένη του Γάλλου λοχαγού (αγγλ. The French Lieutenant's Woman), είναι δράμα παραγωγής 1981 σε σκηνοθεσία Κάρελ Ράιζ. Πρωταγωνιστές της ταινίας είναι οι Μέριλ Στριπ και Τζέρεμι Άιρονς. Η ταινία είναι βασισμένη στο ομώνυμο μυθιστόρημα του Τζον Φόουλς και η διασκευή της για τη μεγάλη οθόνη έγινε από τον Χάρολντ Πίντερ. 

Η Μέριλ Στριπ έλαβε την πρώτη της υποψηφιότητα για Όσκαρ Α' Γυναικείου Ρόλου για την ερμηνεία της (ενώ είχε ήδη λάβει δυο για Όσκαρ Β' Γυναικείου Ρόλου το οποίο είχε κερδίσει μια φορά), αλλά έχασε από την Κάθριν Χέπμπορν.
In the Sign of Evil

In the Sign of Evil είναι ο τίτλος του πρώτου ΕΡ του γερμανικού thrash metal συγκροτήματος Sodom, το οποίο κυκλοφόρησε τον Μάιο του 1984 μέσω της δισκογραφικής εταιρείας "Devil's Game".

Οι κριτικές για το "In the Sign of Evil" υπήρξαν θετικές, με το "Sputnik Music" να το βαθμολογεί με μέσο όρο βαθμολογιών 4 / 5, το "Metal Storm" 8,1 / 10 και το "Metal Archives" 83%, ενώ το "Ultimate Guitar" του έδωσε την σχεδόν άριστη βαθμολογία 9,9 / 10..

Το ΕΡ επανεκδόθηκε μαζί με το πρώτο επίσημο LP του συγκροτήματος, ""Obsessed by Cruelty" σε μορφή CD, ενώ το 2007 οι Sodom επανηχογράφησαν τα κομμάτια του ΕΡ και τα κυκλοφόρησαν στο άλμπουμ "The Final Sign of Evil"".
NGC 4217

Ο NGC 4217 είναι σπειροειδής γαλαξίας τύπου Sb ο οποίος απέχει περίπου 60 εκατομμύρια έτη φωτός από το Ηλιακό Σύστημα και βρίσκεται στον αστερισμό Κύνες Θηρευτικοί. Πιθανόν να είναι γαλαξίας-συνοδός του Μεσιέ 106. Τον ανακάλυψε στις 10 Απριλίου 1788 ο αστρονόμος Ουίλιαμ Χέρσελ.
NGC 2787

Ο NGC 2787 είναι ραβδωτός φακοειδής γαλαξίας ο οποίος απέχει 24 εκατομμύρια έτη φωτός από το Ηλιακό Σύστημα και βρίσκεται στον αστερισμό Μεγάλη Άρκτο. Τον ανακάλυψε στις 3 Δεκεμβρίου 1788 ο αστρονόμος Ουίλιαμ Χέρσελ. Ο γαλαξίας αυτός περιέχει περιοχή LINER, δηλαδή περιοχή που χαρακτηρίζεται από φασματικές εκπομπές οφειλόμενες σε ασθενώς ιονισμένα άτομα. Είναι σύνηθες φαινόμενο να έχουν οι φακοειδείς γαλαξίες περιοχές LINER, υπολογίζεται πως περίπου το ένα πέμπτο των παραπλήσιων φακοειδών γαλαξιών έχει τέτοιες περιοχές.
Ο κύριος Σμιθ πάει στην Ουάσινγκτον

Η ταινία Ο κύριος Σμιθ πάει στην Ουάσινγκτον (αγγλ. Mr. Smith Goes to Washington), γνωστή και ως Αμερική, η Χώρα της Ελευθερίας είναι πολιτική κομεντί παραγωγής 1939 σε σκηνοθεσία Φρανκ Κάπρα. Πρωταγωνιστές της ταινίας είναι οι Τζέιμς Στιούαρτ και Τζιν Άρθουρ, πλάι στους οποίους εμφανίζονται και οι Κλοντ Ρέινς, Έντουαρντ Άρνολντ, Γκάι Κίμπι, Τόμας Μίτσελ και Μπιούλα Μπόντι. Η ταινία είναι βασισμένη στο αδημοσίευτο διήγημα του Λούις Ρ. Φόστερ με τίτλο "The Gentleman from Montana" που διασκευάστηκε από τον Σίντνεϊ Μπούχμαν για τη μεγάλη οθόνη. 

Η ταινία που καυτηριάζει με έξυπνο τρόπο το πολιτικό σύστημα των Η.Π.Α. κατά τη δεκαετία του '30, ήταν αμφιλεγόμενη, αλλά κέρδισε την εύνοια των κριτικών και την αγάπη του κοινού πάραυτα, ενώ ο Τζέιμς Στιούαρτ έγινε αστέρας πρώτου μεγέθους με την ερμηνεία του η οποία προτάθηκε για Όσκαρ Α' Ανδρικού Ρόλου.. Η ταινία έλαβε συνολικά 11 υποψηφιότητες για βραβείο Όσκαρ, μεταξύ των οποίων και για Όσκαρ Καλύτερης Ταινίας, κερδίζοντας εκείνο Πρωτότυπης Ιστορίας.

Το 1989 ταινία επελέγη να φυλαχθεί για διατήρηση στο Εθνικό Αρχείο Κινηματογράφου των ΗΠΑ από την Βιβλιοθήκη του Κογκρέσου, με αιτιολόγηση πως είναι πολιτιστικά, ιστορικά και αισθητικά σημαντική, ενώ το 1998 το Αμερικανικό Ινστιτούτο Κινηματογράφου κατέταξε την ταινία στην 29η θέση στη λίστα με τις 100 καλύτερες ταινίες όλων των εποχών.
Καόρου Ικέγια

Ο Καόρου Ικέγια (, γεννήθηκε το 1943) είναι Ιάπωνας ερασιτέχνης αστρονόμος, γνωστός κυρίως από την ανακάλυψη, από κοινού με τον συμπατριώτη του Τσουτόμου Σέκι, του ομώνυμου φωτεινού Κομήτη Ικέγια-Σέκι.

Σε νεαρή ηλικία ο Καόρου Ικέγια ζούσε κοντα στη Λίμνη Χαμάνα και εργαζόταν σε εργοστάσιο κατασκευής πιάνων, όταν πραγματοποίησε την πρώτη του ανακάλυψη κομήτη, το 1963, με ένα τηλεσκόπιο που είχε κατασκευάσει ο ίδιος. Δύο χρόνια αργότερα ήρθε η ανακάλυψη του πολύ φωτεινού Κομήτη Ικέγια-Σέκι (Ikeya-Seki, C/1965 S1). Ο Ικέγια συνέχισε να ανακαλύπτει κομήτες, όπως τον περιοδικό 153P/Ikeya-Zhang την 1η Φεβρουαρίου 2002, παρατηρώντας από το Μόρι του Χοκάιντο. Στις 13 Νοεμβρίου 2010, ο Ικέγια ανεκάλυψε και άλλον περιοδικό κομήτη, τον P/2010 V1 (Ικέγια-Μουρακάμι), παρατηρώντας απευθείας από το τηλεσκόπιο, γεγονός σπάνιο στην εποχή της τεχνολογίας της ψηφιακής απεικονίσεως.

* Ο αστεροειδής 4037 Ικέγια πήρε το όνομά του προς τιμή του Καόρου Ικέγια.
Ουφά

Η Ουφά (ρωσικά: Уфа́; ΔΦΑ: [ʊˈfa], μπασκίρ: Өфө, Öfö; ΔΦΕ: [ʏ̞ˈfʏ̞]) είναι πρωτεύουσα της Δημοκρατίας του Μπασκορτοστάν. Είναι το βιομηχανικό, επιστημονικό και πολιτιστικό κέντρο της δημοκρατίας. Σύμφωνα με την απογραφή του 2010, έχει 1.062.319 κατοίκους και ήταν η 11η μεγαλύτερη της χώρας. Η πόλη είναι κτισμένη στη συμβολή των ποταμών Μπελάγια και Ουφά, στους χαμηλούς λόφους οι οποίοι αποτελούν το υψίπεδο Ουφά, δυτικά των νότιων Ουραλίων.
Αυθεντική Ακαδημία Ιασίου

Η Αυθεντική Ακαδημία Ιασίου ή Ηγεμονική Ακαδημία (Ρουμανικά: "Academia Domnească din Iași") ήταν πνευματικό ίδρυμα και εκπαιδευτήριο στο Ιάσιο της Μολδοβλαχίας, το οποίο λειτούργησε από το 1709 -ή 1707- έως το 1821, και ιδρύθηκε αρχικά από τον Αντίοχο Καντιμήρη, και αναδιοργανώθηκε έπειτα από τον Νικόλαο Μαυροκορδάτο ο οποίος ήταν ο ηγεμόνας της περιοχής υπό την οθωμανική διοίκηση. Από το 1728 άρχισε να διδάσκεται ως μάθημα η ελληνική γλώσσα, και από το 1776 καθιερώθηκε ως η γλώσσα διδασκαλίας όλων των μαθημάτων από τον Ιώσηπο Μοισιόδακα και τον Γρηγόριο Γ΄ Γκίκα. Στο ίδρυμα δίδαξαν πολλοί άλλοι Έλληνες λόγιοι του 18ου και 19ου αιώνα όπως οι Θεόδωρος Τραπεζούντιος, Νικηφόρος Θεοτόκης, Νικόλαος Κεραμεύς, Γεώργιος Κλεόβουλος, Στέφανος Δούγκας και άλλοι. Ήταν το άλλο μεγάλο πνευματικό ίδρυμα της διασποράς στην ευρύτερη περιοχή μαζί με την Ακαδημία του Βουκουρεστίου, με την έναρξη της ελληνικής επανάστασης το 1821 όμως έκλεισαν και τα δύο ιδρύματα από τις οθωμανικές αρχές ως εστίες επαναστατικής δραστηριότητας. Ο τελευταίος διευθυντής της σχολής ήταν ο Δημήτριος Γοβδέλας. Απο αυτη την σχολη διδαχτηκαν μεγαλη δασκαλοι του γενους αλλα και μαρτηρες, οπως ο Αρχιεπίσκοπος Κύπρου Κυπριανός
NGC 3310

Ο NGC 3310 είναι σπειροειδής γαλαξίας ο οποίος απέχει περίπου 46 εκατομμύρια έτη φωτός από το Ηλιακό Σύστημα, έχει διάμετρο της τάξεως των 22.000 ετών φωτός και βρίσκεται στον αστερισμό Μεγάλη Άρκτο. Έχει παρατηρηθεί ιδιαίτερα υψηλός αριθμός γενέσεως νέων αστέρων στον NGC 3310 και αυτό ενδεχομένως οφείλεται στην σύγκρουσή του με κάποιον από τους δορυφορικούς γαλαξίες του πριν από 100 εκατομμύρια χρόνια. Στα σμήνη του δακτυλίου του γεννώνται νέοι αστέρες για τουλάχιστον 40 εκατομμύρια χρόνια.
Μαλτέζικη Ομοσπονδία Στίβου

Η Μαλτέζικη Ομοσπονδία Στίβου ή Μαλτέζικη Ερασιτεχνική Ομοσπονδία Στίβου (αγγλικά: "Malta Amateur Athletic Association", MAAA) είναι ο εθνικός οργανισμός που διατηρεί την εποπτεία του αθλήματος του στίβου στη Μάλτα. 

Ιδρύθηκε το 1928 και είναι μέλος της IAAF από το 1936, της EAA, της Μαλτέζικης Ολυμπιακής Επιτροπής, της Ομοσπονδίας Αγώνων της Κοινοπολιτείας από το 1958, της Διεθνής Επιτροπής των Μεσογειακών Αγώνων, της Μεσογειακής Ένωσης Στίβου από το 2011, και της Αθλητικής Ομοσπονδίας των Μικρών Ευρωπαϊκών Κρατών από το 1994. Επίσης υπήρξε μέλος της Διεθνής Ομοσπονδίας Αγώνων Νήσων από το 1985 έως το 1987. Η έδρα της βρίσκεται στη Μάρσα και ο πρόεδρός της από το 2014 είναι ο Έντγουιν Άταρντ.
Βαχράν Παπαζιάν

Ο Βαχράν Παπαζιάν (αρμενικά: "Վահրամ Քամերի Փափազյան", 6 Ιανουαρίου 1888 - 5 Ιουνίου 1968) ήταν ένας Σοβιετικός ηθοποιός, από την Αρμενία, περισσότερο γνωστός για τους σαιξπηρικούς του ρόλους. Ο Παπαζιάν έπαιξε σε θέατρα της Κωνσταντινούπολης, της Τιφλίδας, του Μπακού, σε διάφορα αρμενικά θέατρα, στο θέατρο της Μόσχας "Maly Theatre", αλλά και σε χώρες εκτός ανατολικού μπλοκ, όπως η Ιταλία, η Ισπανία, η Γαλλία και το Βέλγιο. Περιστασιακά, εμφανίστηκε και στον κινηματογράφο.

Την καριέρα του την ξεκίνησε μεταξύ το 1907 και το 1908 και θεωρούταν ένας από σπουδαιότερους Αρμένιους ηθοποιούς. Στα ύστατα χρόνια του ήταν γνωστός ως το μεγάλο όνομα του θεάτρου "Sundukyan State Academic Theatre". Το "Συμβούλιο Εθνικής Λογοτεχνίας" έγραψε ότι ο Οθέλος, του Παπαζιάν, κυριαρχούσε στις αρμενικές σκηνές για περισσότερο από μισό αιώνα. Γεννημένος στην Κωνσταντινούπολη, πέθανε στο Λένινγκραντ και ενταφιάστηκε στο "Komitas Pantheon", το οποίο βρίσκεται στο κέντρο της πόλης του Ερεβάν.

Στις 5 Φεβρουαρίου του 2012, μία προτομή του ανεγέρθη, στην Αρμενία.
Φρανκ Βίγκαντ

Ο Φρανκ Βίγκαντ ("Frank Wiegand", 15 Μαρτίου 1943) είναι Γερμανός πρώην κολυμβητής, ολυμπιονίκης και κάτοχος παγκοσμίου ρεκόρ.

Γεννήθηκε στις 15 Μαρτίου του 1943. Το 1966 στο Ευρωπαϊκό Πρωτάθλημα της Ουτρέχτης κέρδισε τρία χρυσά μετάλλια (400 μ. ελεύθερο, 400 μ. μικτή και 4x100 μ. ελεύθερο). Μάλιστα, στις 25 Αυγούστου του 1966, κατέρριψε το παγκόσμιο ρεκόρ στα 400 μ. ελευθέρως, με επίδοση 4.11.1. Την επόμενη χρονιά, αποτέλεσε μέλος της ομάδας της Λ. Δ. Γερμανίας που στις 7 Νοεμβρίου του 1967 κατέρριψε στη Λειψία το παγκόσμιο ρεκόρ στα 4x100 μ. μικτής με χρόνο 3.56.5..
Πάνος Γεραμάνης

Ο Πάνος Γεραμάνης (Βασιλικό Εύβοιας, Δεκέμβριος 1945 – Αγιά Πρέβεζας, 30 Απριλίου 2005) ήταν Έλληνας δημοσιογράφος, παραγωγός ραδιοφωνικών εκπομπών, βιογράφος, συγγραφέας και ερευνητής της ιστορίας του σύγχρονου ελληνικού λαϊκού τραγουδιού.

Σε νεαρή ηλικία το 1964 άρχισε να εκδίδει την εφημερίδα "Αγροτική Φωνή της Χαλκίδας", για να συνεργαστεί στη συνέχεια με πλήθος καθημερινών ή μη εντύπων αθλητικής (Άθενς Φούτμπολ, Αθλητικά Χρονικά, Ματιές στα Σπορ, Ομάδα, Πειραϊκά Σπορ, Φως των Σπορ) και ποικίλης ύλης (Απογευματινή, Ακρόπολις, Έθνος και Ελληνοσοβιετικά Χρονικά, Πρώτη, Κέρδος, Τα Νέα). Τα επαγγελματικά και προσωπικά του ενδιαφέροντα επεκτείνονταν στη μουσική, κυρίως στο χώρο του ελληνικού τραγουδιού του περασμένου αιώνα, το ποδόσφαιρο και το ραδιόφωνο.

Απεβίωσε στην εξοχική του κατοικία το Μεγάλο Σάββατο του 2005, εξαιτίας καρδιακής ανακοπής και σε ηλικία 59 ετών. Η βιογραφία του εκδόθηκε το 2010 από τον πανεπιστημιακό καθηγητή Ιστορίας και συγγραφέα Βασίλη Καρδάση, με τη συμπερίληψη ηχητικού υλικού συνέντευξής του στην κρατική ραδιοφωνία. Τη δεκαετία του 2010 ο φορέας επικουρικής ασφάλισης του δημοσιογραφικού κλάδου ΕΔΟΕΑΠ, θέσπισε το "Έπαθλο Πάνος Γεραμάνης" για απονομή στα πλαίσια των ετήσιων βραβεύσεων του Πανελλήνιου Συνδέσμου Αθλητικού Τύπου (ΠΣΑΤ) σε μέλη του.
Φρανς Πάουρμπους ο πρεσβύτερος

Ο Φρανς Πάουρμπους ο πρεσβύτερος (φλαμανδικά: Frans Pourbus de Oudere, Μπρυζ 1524 - Αμβέρσα 1584) ήταν Φλαμανδός ζωγράφος της Αναγέννησης. Ήταν γιος του επίσης ζωγράφου Πήτερ Πάουρμπους, όπως ζωγράφος έγινε και ο γιος του Φρανς Πάουρμπους ο νεότερος. Η οικογένεια καλλιτεχνών ζούσε στην Αμβέρσα και πρώτος δάσκαλος του Φρανς μάλλον διετέλεσε ο πατέρας του, αν και το 1564 έγινε δεκτός στο εργαστήριο του Φρανς Φλόρις.

Ο Φρανς υιοθέτησε το ύφος του πατέρα του, ο οποίος είχε επηρεαστεί ισχυρά από τον δάσκαλό του Λάνσελοτ Μπλοντέελ, που ήταν και πεθερός του, ενώ ο Φρανς νυμφεύτηκε την ανεψιά του δασκάλου του Ο Φρανς επηρεάστηκε, επίσης, από το ιταλικό στυλ του Φρανς Φλόρις, που ήταν η ηγετική μορφή του ρομανικού ύφους στην Αμβέρσα εκείνη την εποχή και ήταν πολύ επηρεασμένος από τα έργα των Ραφαήλ και Μικελάντζελο που είχε δει κατά την επίσκεψή του στην Ιταλία. Ο Φρανς έγινε μέλος στη Συντεχνία του Αγίου Λουκά της Αμβέρσας το 1570. Παρά το ότι ζωγράφιζε αρχικά έργα με θρησκευτικό περιεχόμενο, όπως ο πατέρας του, μετά το 1577 άρχισε να ζωγραφίζει προσωπογραφίες. Τα έργα με θρησκευτικό περιεχόμενο ήταν αποτελέσματα παραγγελιών που ο καλλιτέχνης λάμβανε από πάτρονες εκτός Αμβέρσας, κυρίως οικονομικά ευκατάστατους ευγενείς ενώ η στροφή του προς την προσωπογραφία μάλλον οφείλεται στις Καλβινιστικές πεποιθήσεις του.

Ο γιος του, Φρανς Πάουρμπους ο νεότερος έγινε επίσης ζωγράφος και ήταν ο επίσημος ζωγράφος στην Αυλή του Δούκα της Μάντοβα, ενώ εργάστηκε και στην Αυλή της Μαρίας των Μεδίκων.
Λεωνιδαίο

thumb|349x349px|Το κτίριο σήμερα

Το Λεωνιδαίο βρισκόταν στην αρχαία Ολυμπία, εκτός του ιερού χώρου της Άλτεως, στη νοτιοδυτική πλευρά του, δίπλα στο εργαστήριο του Φειδία. Ήταν ένα από τα μεγαλύτερα κτίσματα του ιερού και εκεί φιλοξενούντο οι επίσημοι, που έρχονταν για τους Ολυμπιακούς Αγώνες.
Spyro the Dragon

Το Spyro the Dragon είναι βιντεοπαιχνίδι πλατφόρμας του 1998 που αναπτύχθηκε από την Insomniac Games για το PlayStation. Πρωταγωνιστεί ο Spyro, ένας μικρός μωβ δράκος. Είναι το πρώτο παιχνίδι της σειράς "Spyro the Dragon" καθώς και το πρώτο παιχνίδι "Spyro". Στις 29, Οκτωβρίου του 2007 το παιχνίδι έγινε διαθέσιμο για PlayStation 3, PSP και PlayStation Vita από το PlayStation Store.
Μπαρτολομέους Σπράνγκερ

Ο Μπαρτολομέους Σπράνγκερ (φλαμανδικά: Bartholomeus Spranger (παραλλαγές του ονόματός του: "Bartholomaeus" ή "Bartholomäus" και "Spraneers"; Αμβέρσα, 21 Μαρτίου 1546 - Πράγα, 1611) ήταν Φλαμανδός ζωγράφος, σχεδιαστής και χαράκτης, ο οποίος έγινε ο επίσημος ζωγράφος στην αυτοκρατορική Αυλή της Πράγας. Το μοναδικό ύφος του, στο οποίο συνδυάζονταν τα στοιχεία της φλαμανδικής ζωγραφικής και των ιταλικών επιρροών, ιδιαίτερα του ρομανικού μανιερισμού είχαν μεγάλη επίδραση στους καλλιτέχνες της Πράγας και όχι μόνον.
Κλόντια Κολμπ

Η Κλόντια Κολμπ ("Claudia Anne Kolb", 19 Δεκεμβρίου 1949) είναι Αμερικανίδα πρώην κολυμβήτρια, δύο φορές χρυσή ολυμπιονίκης και πρώην κάτοχος παγκοσμίων ρεκόρ σε τέσσερα αγωνίσματα.

Γεννήθηκε στις 19 Δεκεμβρίου του 1949. Στις 21 Αυγούστου του 1966 κατέρριψε στο Λίνκολν το παγκόσμιο ρεκόρ στα 200 μ. μικτής, με επίδοση 2.27.8. Το 1967 συνέχισε να είναι από τις πρωταγωνίστριες του αθλήματος καθώς στις 18 Αυγούστου, στη Φιλαδέλφεια (Πενσυλβάνια) έκανε παγκόσμιο ρεκόρ στα 200 μ. μικτής με 2.25.0.

Στις 24 Αυγούστου του 1968, στο Λος Άντζελες, κατέρριψε το παγκόσμιο ρεκόρ στα 400 μ. μικτής, με χρόνο 5.04.7. Την επόμενη ημέρα, στις 25 Αυγούστου, επίσης στο Λος Άντζελες, κατέρριψε το παγκόσμιο ρεκόρ και στα 200 μ. μικτής με χρόνο 2.23.5.
Το κόκκινο ποτάμι

Η ταινία Το κόκκινο ποτάμι (αγγλ. Red River), είναι γουέστερν παραγωγής 1948 σε σκηνοθεσία Χάουαρντ Χοκς. Πρωταγωνιστές της ταινίας είναι οι Τζον Γουέιν, Μοντγκόμερι Κλιφτ και Γουόλτερ Μπρέναν, που υποδύονται τρεις καουμπόι που ηγούνται μιας ομάδας που μεταφέρει ένα κοπάδι από αγελάδες από το Τέξας στο Κάνσας. Οι τρεις ηθοποιοί πλαισιώνονται από τους Τζον Άιρλαντ, Τζοάνα Ντρου, Κολίν Γκρέι, Χάρι Κάρεϊ, Χανκ Γουόρντεν, Νόα Μπίρι και Πολ Φιξ. Η ταινία είναι βασισμένη στο διήγημα του Μπόρντεν Τσέις με τίτλο "Blazing Guns on the Chisholm Trail" που κυκλοφόρησε το 1946 από την εφημερίδα "The Saturday Evening Post" και διασκευάστηκε από τον ίδιο τον Τσέις σε συνεργασία με τον Τσαρλς Σνι για τη μεγάλη οθόνη. 

Το 1989 ταινία επελέγη να φυλαχθεί για διατήρηση στο Εθνικό Αρχείο Κινηματογράφου των ΗΠΑ από την Βιβλιοθήκη του Κογκρέσου, με αιτιολόγηση πως είναι πολιτιστικά, ιστορικά και αισθητικά σημαντική, ενώ η ταινία έχει χαρακτηριστεί από πολλούς κριτικούς ως μια από τις καλύτερες του είδους γουέστερν όλων των εποχών. Επιπλέον Το Αμερικανικό Ινστιτούτο Κινηματογράφου κατέταξε την ταινία στην 5η θέση στη λίστα με τα καλύτερα γουέστερν όλων των εποχών.
NGC 3486

Ο NGC 3486 είναι ραβδωτός σπειροειδής γαλαξίας ο οποίος απέχει περίπου 27,4 εκατομμύρια έτη φωτός από το Ηλιακό Σύστημα και βρίσκεται στον αστερισμό Μικρό Λέοντα. Κατατάσσεται ως SAB(r)c στο σχήμα μορφολογικής ταξινόμησης. Επίσης είναι γαλαξίας Σίφερτ με ενεργό γαλαξιακό πυρήνα. Παρόλα αυτά δεν έχουν ανιχνευθεί εκπομπές ακτίνων Χ από τον πυρήνα και είναι πιθανόν να υπάρχει εκεί μονάχα μία "μικρή" μαύρη τρύπα, μάζας μικρότερης από ένα εκατομμύριο φορές αυτήν του Ήλιου.
NGC 7832

Ο NGC 7832 είναι ελλειπτικός γαλαξίας τύπου E5? με ενεργό γαλαξιακό πυρήνα. Βρίσκεται στον αστερισμό Ιχθύες και απέχει περίπου 290 εκατομμύρια έτη φωτός το Ηλιακό Σύστημα. Η διάμετρός του υπολογίζεται σε 160.000 έτη φωτός.

Τον ανακάλυψε ο αστρονόμος Ουίλιαμ Χέρσελ στις 20 Σεπτεμβρίου 1784 και ξανά, ανεξάρτητα από αυτόν ο Λιούις Α. Σουίφτ (Lewis A. Swift) στις 12 Σεπτεμβρίου 1896.
NGC 514

Ο NGC 514 είναι ενδιάμεσος σπειροειδής γαλαξίας με πυρήνα H IIο οποίος απέχει περίπου 100 εκατομμύρια έτη φωτός από το Ηλιακό Σύστημα. Βρίσκεται στον αστερισμό Ιχθύες και τον ανακάλυψε ο αστρονόμος Ουίλιαμ Χέρσελ 16 Οκτωβρίου 1784.
NGC 7819

Ο NGC 7819 είναι σπειροειδής γαλαξίας τύπου SB(s)b? στον αστερισμό Πηγάσο. Απέχει 230 εκατομμύρια έτη φωτός από το Ηλιακό Σύστημα και έχει διάμετρο της τάξεως των 100.000 ετώ φωτός. Ανήκει στην Ομάδα γαλαξιών NGC 7831, όπως και οι NGC 7805, NGC 7806 και NGC 7836. Τον ανακάλυψε στις 26 Οκτωβρίου 1872 ο αστρονόμος Ραλφ Κόουπλαντ (Ralph Copeland).
Νίτσα Φιλοσόφου

Η Νίτσα Φιλοσόφου ήταν Ελληνίδα ηθοποιός.
NGC 7814

Ο NGC 7814 ή Caldwell 43 είναι σπειροειδής γαλαξίας ο οποίος βρίσκεται στον αστερισμό Πήγασο και απέχει περίπου 40 εκατομμύρια έτη φωτός από το Ηλιακό Σύστημα. Μερικές φορές αναφέρεται ως "μικρό σομπρέρο" επειδή θυμίζει μικρή εκδοχή του Μεσιέ 104. Το αστρικό πεδίο πίσω από τον NGC 7814 είναι αξιοσημείωτο για την πυκνότητά του σε αμυδρούς, απομακρυσμένους γαλαξίες.
Αντζέλικα Χιούστον

Η Αντζέλικα Χιούστον (αγγλικά: "Anjelica Huston", 8 Ιουλίου 1951) είναι Αμερικανίδα ηθοποιός, σκηνοθέτης και πρώην μοντέλο. Η Χιούστον είναι η τρίτη γενιά της οικογένειας της που κερδίζει Όσκαρ, διεκδικώντας το Όσκαρ Β' Γυναικείου Ρόλου για την ερμηνεία της στη ταινία του 1985 Η Τιμή των Πρίτζι (Prizzi's Honor, 1985) μετά τον πατέρα της Τζων Χιούστον και τον παππού της, ηθοποιό Ουώλτερ Χιούστον. Έχει επίσης λάβει υποψηφιότητες για Βραβεία της Ακαδημίας για το "Εχθροί, μια Ιστορία Αγάπης" (Enemies, a Love Story, 1989) και το "Οι Κλέφτες" (The Grifters, 1990).

Η Χιούστον έλαβε υποψηφιότητες στα Βραβεία της Βρετανικής Ακαδημίας (BAFTA) για το έργο της στα φιλμ του Γούντι Άλεν όπως "Απιστίες κι Αμαρτίες" (Crimes and Misdemeanors, 1989) και "Μυστηριώδεις Φόνοι στο Μανχάτταν" (Manhattan Murder Mystery, 1993). Μεταξύ άλλων ρόλων της, πρωταγωνίστησε ως Μορτίσια Άνταμς (Morticia Addams) στις ταινίες "Οικογένεια Άνταμς" (The Addams Family, 1991) και "Οικογένεια Άνταμς 2" (Addams Family Values, 1993), λαμβάνοντας υποψηφιότητες για τα βραβεία Χρυσή Σφαίρα και για τα δύο, και υποδυόμενη τη Μεγάλη Μάγισσα στη παιδική ταινία Οι Μάγισσες (The Witches, 1990). Έχει συχνά εργαστεί με τον σκηνοθέτη Γουές Άντερσον, συμπεριλαμβανομένου ταινιών όπως "Οικογένεια Τενεμπάουμ" (The Royal Tenenbaus, 2001) και "Υδάτινες Ιστορίες" (The Life Aquatic with Steve Zissou, 2004). Επίσης είναι η συγγραφέας δύο αυτοβιογραφικών βιβλίων: "Μια Ιστορία που λένε Τελευταία" (A Story Lately Told) και "Δείτε Mε" (Watch Me).
Κορνέλις φαν Ντάλεμ

Ο Κορνέλις φαν Ντάλεμ (φλαμανδικά: Cornelis van Dalem, 1530/35 – 1573 ή 1576) ήταν Φλαμανδός ζωγράφος και σχεδιαστής, ο οποίος δραστηριοποιήθηκε στην Αμβέρσα στα μέσα του 16ου αιώνα. Είχε σημαντική συμβολή στην εξέλιξη της τοπιογραφίας στις Κάτω Χώρες.
Διάταγμα για την Ειρήνη

μικρογραφία|δεξιά|Η πρώτη σελίδα του Διατάγματος για την Ειρήνη
Το Διάταγμα για την Ειρήνη, γραμμένο από τον Βλαντιμίρ Λένιν, ψηφίστηκε από το Δεύτερο Συνέδριο του Σοβιέτ των Εργατών, Στρατιωτών και Αγροτών Βουλευτών στις 8 Νοεμβρίου (26 Οκτωβρίου) 1917, μετά την επιτυχία της Οκτωβριανής Επανάστασης. Δημοσιεύθηκε στην εφημερίδα Ιζβέστια, #208, 9 Νοεμβρίου (27 Οκτωβρίου) 1917. Σκόπευε στην άμεση αποχώρηση της Ρωσίας από τον Α΄ Παγκόσμιο Πόλεμο.

Έχει υποστηριχθεί ότι τα περίφημα “Δεκατέσσερα Σημεία” του Γούντροου Ουίλσον του Ιανουαρίου 1918 ήταν εν μέρει απάντηση σε αυτό το Διάταγμα.
Ζερμαίν Γουόκερ

Ο Ζερμαίν Γουόκερ, γεννημένος στις 5 Απριλίου 1977 στο Πομπάνο Μπιτς της Φλόριντα, είναι πρώην επαγγελματίας καλαθοσφαιριστής. Έχει ύψος 1,98 μέτρα και αγωνιζόταν στη θέση του σμολ φόργουορντ. Τελευταίος σταθμός της καριέρας του ήταν η μεξικάνικη Λετσουγκουέρος.
Πανορθόδοξη Σύνοδος

thumb|200px|Έμβλημα της Αγίας και Μεγάλης Συνόδου
Η Πανορθόδοξη Σύνοδος ή Αγία και Μεγάλη Σύνοδος της Ορθοδόξου Εκκλησίας είναι Σύνοδος επισκόπων των Ορθοδόξων Εκκλησιών, η οποία πραγματοποιήθηκε από τις 17 έως τις 26 Ιουνίου 2016 στην Κρήτη. Στη Σύνοδο συμμετείχαν οι δέκα από τις δεκατέσσερις αυτόνομες Ορθόδοξες Εκκλησίες.
Μαρίκα Τζιραλίδου

Η Μαρίκα Τζιραλίδου (Νέα Φιλαδέλφεια 1943 - 4 Απριλίου 2005) ήταν Ελληνίδα ηθοποιός.
Αλέκα Κανελλίδου

Η Αλέκα Κανελλίδου (Αθήνα, 29 Ιανουαρίου 1946) είναι Ελληνίδα τραγουδίστρια.

Γεννήθηκε στην Πλάκα και μεγάλωσε μέσα σε οικογένεια μουσικών. Είναι κόρη του βιολιστή Γιάννη Κανελλίδη .

Στα 17 της χρόνια, ενώ ήταν ακόμη μαθήτρια, αποφάσισε να ασχοληθεί επαγγελματικά με το τραγούδι. Λόγω της αγάπης της για την τζαζ ασχολήθηκε κυρίως με το ξένο ρεπερτόριο.

Έγινε γνωστή από το τραγούδι «Crazy Girl» στη ταινία του Γιάννη Δαλιανίδη "Οι θαλασσιές οι χάντρες" (1967), όπου ντουμπλάρει την Ζωή Λάσκαρη.

Το 1974 η Κανελλίδου διακρίθηκε στο Φεστιβάλ Τραγουδιού Θεσσαλονίκης με το Βραβείο Ερμηνείας, ερμηνεύοντας το τραγούδι «Άσε με να φύγω», μία από τις μεγαλύτερες επιτυχίες της. Είχε συμμετάσχει στο Φεστιβάλ άλλες τρεις φορές το 1966, το 1968, το 1972.

Η επιτυχία του τραγουδιού την έκανε ευρύτερα γνωστή. Εμφανίστηκε δίπλα σε γνωστούς καλλιτέχνες ενώ ήταν παραγωγική και δισκογραφικά. Τραγούδια της έγραψαν σημαντικοί συνθέτες και στιχουργοί με κυριότερη τη Νινή Ζαχά το όνομα της οποίας συνδέθηκε με αυτό της Κανελλίδου. Τα εμπορικότερα άλμπουμ της παραμένουν το "Για λίγους" (1979) και το "Νύχτα είναι θα περάσει" (1985) με τις συνολικές πωλήσεις τους να ξεπερνούν τα 100.000 αντίτυπα.
Μάρκος Αλεβίζος

Ο Μάρκος Αλεβίζος ήταν Έλληνας αγωνιστής του 1821.
Τζόλυον Πάλμερ

Ο Τζόλυον Πάλμερ(γεν στο Χόρσαμ του Ηνωμένου Βασιλείου στις 20 Ιανουαρίου του 1991)
είναι Βρετανός οδηγός αγώνων, ο οποίος τη χρονιά που διανύουμε αγωνίζεται στη Φόρμουλα 1 με τη Ρενό.
Ρίο Χαριάντο

Ο Ρίο Χαριάντο ("Rio Haryanto", 22 Ιανουαρίου 1993) είναι Ινδονήσιος οδηγός αγώνων. Συγκεκριμένα είναι ο 1ος οδηγός απ' τη χώρα αυτή ο οποίος συμμετέχει στη Φόρμουλα 1.
Η Εύα δίχως πέπλο

Η ταινία Η Εύα δίχως πέπλο (αγγλ. The Three Faces of Eve), είναι ψυχολογικό δράμα παραγωγής 1957 σε σκηνοθεσία Νάναλι Τζόνσον. Πρωταγωνίστρια της ταινίας είναι η Τζοάν Γούντγουορντ σε τριπλό ρόλο για τον οποίο βραβεύτηκε με Όσκαρ Α' Γυναικείου Ρόλου. Πλάι στην Γούντγουορντ εμφανίζονται και οι Τζέι Λι Κομπ, Ντέιβιντ Γουέιν και Τέρι Αν Ρος. Πρόκειται για την ιστορία της Κρις Κόστνερ Σάιζμορ, μιας γυναίκας που έπασχε από διασχιστική διαταραχή ταυτότητας και για την οποία οι θεράποντες ψυχολόγοι που την παρακολουθούσαν έγραψαν το βιβλίο "The Three Faces of Eve, a Case of Multiple Personality", στο οποίο βασίζεται η ταινία.
Ν'Γκολό Καντέ

Ο Ν'Γκολό Καντέ, γεννημένος στις 12 Σεπτεμβρίου  1991 στο Παρισι της Γαλλίας. είναι Γάλλος διεθνής ποδοσφαιριστής, ο οποίος αυτόν τον καιρό αγωνίζεται για λογαριασμό της αγγλικής Τσέλσι στην θέση του μέσου. Επιπλέον, είναι Μαλιανής καταγωγής.
Νάντια Νοζάροβα

Η Νάντια Νοζάροβα (γνωστή και ως κοντέσα Νάντια ντε Ναβάρο Φάρμπερ) (βουλγαρικά: "Надя Ножарова", 21 Νοεμβρίου 1916 - 18 Απριλίου 2014) ήταν Βουλγάρα ηθοποιός και τραγουδίστρια οπερέτας, επιχειρηματίας, φιλάνθρωπος στις ΗΠΑ και δούκισσα της Ισπανίας.
Μιλιβόγιε Βίτακιτς

Ο Μιλιβόγιε Βίτακιτς (γεννημένος στις 16 Μαΐου 1977 στο Τσάτσακ της Σερβίας, στην Σοσιαλιστική Ομοσπονδιακή Δημοκρατία της Γιουγκοσλαβίας) είναι Σέρβος πρώην επαγγελματίας ποδοσφαιριστής, ο οποίος έγινε κυρίως γνωστός αγωνιζόμενος στα γαλλικά γήπεδα με τα χρώματα των Λιλ ΟΣΚ και Γκρενόμπλ Φουτ 38.
Γιάκομπ Σάβεραϊ

Ο Γιάκομπ Σάβεραϊ (φλαμανδικά: Jacob Savery, αναφερόμενος επίσης και ως Jacob Maertensz. Saverij και Jacques Savery, Κόρτραϊκ,1566 – Άμστερνταμ 23 Απριλίου 1603 (ταφή)) ήταν Φλαμανδός ζωγράφος, χαράκτης και σχεδιαστής, ο οποίος δραστηριοποιήθηκε στην Ολλανδική Δημοκρατία μετά το 1584. Ειδικευόταν στις νεκρές φύσεις, την απεικόνιση ζώων, τοπίων και θέματα της καθημερινής ζωής.
ΙντερΛίγα

Η ΙντερΛίγα (ισπανικά: "InterLiga") ήταν ποδοσφαιρική διοργάνωση στην οποία συμμετείχαν μεξκανικοί σύλλογοι, με σκοπό την πρόκριση στην κορυφαία διασυλλογική διοργάνωση της Νότιας Αμερικής, το Κόπα Λιμπερταδόρες.

Πριν από τη διοργάνωση του Κόπα Λιμπερταδόρες 2004, οι σύλλογοι από το Μεξικό μετείχαν σε δύο προκριματικές φάσεις, πρώτα έρχονταν αντιμέτωπες μεταξύ τους και εν συνεχεία οι ομάδες που προκρίνονταν, αγωνίζονταν με ομάδες από τη Βενεζουέλα, με σκοπό την πρόκριση στο κύριο σκέλος της της διοργάνωσης. Το 2004, το Μεξικό και η Βενεζουέλα απέκτησαν για πρώτη φορά τη δυνατότητα απευθείας πρόκρισης των ομάδων τους στο Κόπα Λιμπερταδόρες. Η Μεξικανική Ομοσπονδία Ποδοσφαίρου αποφάσισε να δημιουργήσει μία διοργάνωση με σκοπό την κατάληψη των δύο θέσεων που ήταν διαθέσιμες, που θα διεξαγόταν τον Ιανουάριο, έπειτα από τη λήξη του εγχώριου πρωταθλήματος της Πριμέρα Ντιβισιόν, υπό τη μορφή πλέι οφ.

Στη διοργάνωση μετείχαν οι οκτώ ομάδες του πρωταθλήματος, με βάση τη συνολική βαθμολογία τους στις περιόδους Απερτούρα και Κλαουσούρα της Πριμέρα Ντιβισιόν, οι οποίες χωρίζονταν σε δύο ομίλους των τεσσάρων. Κάθε ομάδα αγωνιζόταν με κάθε άλλη ομάδα του ομίλου της δύο φορές. Προκειμένου να διασφαλιστεί ένα πιο ουδέτερο περιβάλλον, αλλά και να επωφεληθεί μεγάλος αριθμός μεξικανών φιλάθλων, όλοι οι αγώνες διεξήχθησαν στις Ηνωμένες Πολιτείες στην Καλιφόρνια και το Τέξας, δύο πολιτείες με μεγάλο πληθυσμό μεξικανικής καταγωγής. Η ομάδα που καταλάμβανε την πρώτη θέση κάθε ομίλου, αποκτούσε το δικαίωμα συμμετοχής στον τελικό με σκοπό την κατάκτηση μιας από τις δύο θέσεις στο Κόπα Λιμπερταδόρες. Η ηττημένη ομάδα του τελικού είχε μια δεύτερη ευκαιρία να πάρει τη θέση που είχε απομείνει, αγωνιζόμενη με τη νικήτρια του παιχνιδιού μεταξύ των ομάδων που κατέλαβαν τη δεύτερη θέση κάθε ομίλου.

Οι ομάδες που κατακτούσαν το μεξικανικό πρωτάθλημα εξαιρούνταν από τη διοργάνωση της ΙντερΛίγα, καθώς είχαν δικαίωμα συμμετοχής στο ΚΟΝΚΑΚΑΦ Τσάμπιονς Λιγκ, το οποίο διεξαγόταν την ίδια περίοδο με το Κόπα Λιμπερταδόρες, οι κάτοχοι των οποίων αποκτούσαν το δικαίωμα συμμετοχής στο Παγκόσμιο Κύπελλο Συλλόγων. Σε περίπτωση που οι μεξικανικοί σύλλογοι κατακτούσαν το Κόπα Λιμπερταδόρες, δεν είχαν δικαίωμα συμμετοχής στο Παγκόσμιο Κύπελλο Συλλόγων, λόγο υπαγωγής του Μεξικού στην ΚΟΝΚΑΚΑΦ.
Γίρι Μένζελ

Ο Γίρι Μένζελ (τσέχικα: "Jiří Menzel" , 23 Φεβρουαρίου 1938 - 5 Σεπτεμβρίου 2020 ) ήταν Τσέχος σκηνοθέτης του θεάτρου και του κινηματογράφου, ηθοποιός και σεναριογράφος. Οι ταινίες του συχνά συνδυάζουν μία ουμανιστική πλευρά του κόσμου με σαρκασμό και προκλητική κινηματογραφία. Μερικές από τις ταινίες του είναι βασισμένες, σε Τσέχους συγγραφείς όπως ο Μπόχουμιλ Χράμπαλ και ο Βλαντισλάβ Βεντσούρα.

Ο Μένζελ ήταν εκπρόσωπος του Νέου Κύματος της Τσεχίας και έγινε διεθνώς γνωστός με την ταινία "Ο άνθρωπος που έβλεπε τα τρένα να περνούν", του 1967, η οποία κέρδισε Όσκαρ Καλύτερης Ξενόγλωσσης Ταινίας. Το άλλο γνωστό του φιλμ, το οποίο λογοκρίθηκε και τελικά έγινε απαγορευμένο από την Τσεχοσλοβάκικη Κυβέρνηση ήταν το "Skřivánci na niti", του 1969. Τελικώς, το 1990, κυκλοφόρησε μετά την πτώση του της Σοβιετικής Ένωσης. Η ταινία κέρδισε και τη Χρυσή Άρκτο, στο 40ο Φεστιβάλ Κινηματογράφου του Βερολίνου.

Ο Μένζελ υπήρξε για δεύτερη φορά υποψήφιος για Όσκαρ Καλύτερης Ξενόγλωσσης Ταινίας, το 1986, με την ταινία "Vesnicko ma Strediskova". Το 1987, έγινε μέλος της επιτροπής του 37ου Φεστιβάλ Κινηματογράφου του Βερολίνου. Το 1989, υπήρξε μέλος της επιτροπής του 16ου Φεστιβάλ Κινηματογράφου Μόσχας, ρόλος που του ανατέθηκε και στο 19ο Φεστιβάλ.
Σιδηρόδρομοι Πειραιώς - Αθηνών - Πελοποννήσου

Οι Σιδηρόδρομοι Πειραιώς - Αθηνών - Πελοποννήσου ή Σ.Π.Α.Π. ήταν ελληνική σιδηροδρομική εταιρεία που ιδρύθηκε το 1882 και διαχειριζόταν τη μετρικού εύρους (1.000 χιλιοστά) σιδηροδρομική γραμμή Πειραιά - Πάτρας, συνδέοντας τον Πειραιά και την Αθήνα με την Πελοπόννησο. Η εταιρεία κρατικοποιήθηκε το 1954 και απορροφήθηκε από τους Σιδηροδρόμους Ελληνικού Κράτους το 1962.